ai4bharat/Pralekha huggingface dataset:
امور داخلہ کی وزارت
وزیر داخلہ اورامداد باہمی کے مرکزی وزیر جناب امت شاہ نے چندریان 3 کی کامیاب لینڈنگ پر تمام ہم وطنوں، انتھک محنت اور گہری منصوبہ بندی کرنے والی ٹیم چندریان کے سبھی سائنسدانوں اور انجینئروں کو مبارکباد دی
وزیر داخلہ نے نئی خلائی پالیسی لانے کے لیے وزیر اعظم جناب نریندر مودی کا شکریہ ادا کیا
آزادی کے امرت کال میں ہمارے ملک کو خلائی شعبے میں نمایاں کامیابی حاصل ہوئی ہے،یہ ہم سب کے لیے فخر کا لمحہ ہے، ہمارے سائنسدانوں اور انجینئروں کی کوششوں نے بھارت کو دنیا میں قابل احترام رتبہ دلانے کا کام کیاہے
چندریان-3 مشن نے بھارت کو چاند پر پہنچنے والا چوتھا اور جنوبی قطب تک پہنچنے والا پہلا ملک بنا دیا، چندریان-3 مشن چاند کے جنوبی قطب میں چھپے رازوں سے پردہ اٹھائے گا
مودی سرکار کی نئی خلائی پالیسی کے تحت پچھلی دہائی میں 55 خلائی جہازوں اور 50 لانچ وہیکل مشن پر مبنی تجربات کیے گئے، بھارت نے بیک وقت 104 سیٹلائٹ لانچ کرنے کا ریکارڈ بنایا، بھارت اپنی پہلی کوشش میں مریخ تک پہنچنے والا پہلا ملک بن گیا اور آج چندریان-3 مشن بھی کامیاب رہا ہے
2020 میں مودی حکومت کی جانب سے خلائی شعبے میں کی گئی اصلاحات نے نجی اداروں کو ایک موقع فراہم کیا ہے اور اس سے ہمارے مشن کو تیز رفتاری ملے گی
ہندوستان کا خلائی سیکٹر ملک کے عزائم کو نئی بلندیوں تک لے جانے والا ہے، بھارت دنیا میں خلائی منصوبوں کے لانچ پیڈ کے طور پر پہچانا جائے گا
بھارتی کمپنیوں کے لیے خلا کا داخلہ دروازہ کھلنے سے ہمارے نوجوانوں کے لیے روزگار کے بہت سے مواقع پیدا ہوں گے
وزیر داخلہ اور امداد باہمی کے مرکزی وزیر جناب امت شاہ نے تمام ہم وطنوں اور ٹیم چندریان کے تمام سائنسدانوں اور انجینئروں کو ان کی انتھک محنت اور گہری منصوبہ بندی کے لیے چندریان-3 کی چاند پر مقررہ وقت اورمقررہ جگہ پر کامیاب لینڈنگ کے لیے مبارکباد دی ہے۔ اپنے ویڈیو پیغام میں،مرکزی وزیر داخلہ نے بھارت کے خلائی مشن کے تصور کے لیے نئی خلائی پالیسی لانے کے لیے وزیر اعظم جناب نریندر مودی کا شکریہ ادا کیا۔
وزیر داخلہ نے کہا کہ آزادی کے سنہرے دور میں ہمارے ملک نے خلائی میدان میں بڑی کامیابیاں حاصل کی ہیں، یہ ہم سب کے لیے قابل فخر لمحہ ہے۔ انہوں نے کہا کہ ملک کے سائنسدانوں اور انجینئروں کی کوششوں نے دنیا میں ہندوستان کا نام روشن کیا ہے۔ جناب شاہ نے کہا کہ چندریان3 مشن کے ساتھ بھارت چاند پر پہنچنے والا چوتھا اورجنوبی قطب تک پہنچنے والا پہلا ملک بن گیا ہے۔ بھارت کا چندریان 3 مشن چاند کے جنوبی قطب میں چھپے رازوں سے پردہ اٹھائے گا۔ انہوں نے کہا کہ آنے والا امرت کال خلا کے میدان اور ہندوستان کے مستقبل کے لیے بہت اچھا ہے اور آج کا چندریان 3 مشن اس کی علامت ہے۔ انہوں نے کہا کہ آج کا دن تمام ہم وطنوں کے لیے قابل فخر دن ہے۔
جناب امت شاہ نے کہا کہ مودی حکومت کی نئی خلائی پالیسی کے تحت گزشتہ دہائی میں 55 خلائی جہاز اور 50 لانچ وہیکل مشن پر مبنی تجربے کئے گئے۔ اس کے ساتھ ہی بھارت نے ایک ساتھ 104 سیٹلائٹ لانچ کرنے کا ریکارڈ بنایا، بھارت پہلی ہی کوشش میں مریخ پر پہنچنے والا پہلا ملک بن گیا اور آج چندریان -3 مشن کو بھی کامیابی ملی ہے۔ انہوں نے کہا کہ مودی حکومت نے 2020 میں خلائی شعبے میں جو اصلاحات کی ہیں اس سے نجی اداروں کو موقع ملا ہے اور اس سے ہمارے مشن میں تیزی آئے گی۔
وزیر داخلہ نے کہا کہ ہندوستان کا خلائی شعبہ ملک کے عزائم کو نئی بلندیوں تک لے جانے والا ہے جسے دنیا خلائی منصوبوں کے لانچ پیڈ کے طور پر پہچانے گی۔ انہوں نے کہا کہ بھارتی کمپنیوں کے لیے خلا کا داخلی دروازہ کھلنے سے ہمارے نوجوانوں کے لیے روزگار کے بہت سے مواقع پیدا ہوں گے۔
صحت اور خاندانی بہبود کی وزارت
عالمی برادری سے موصول کووڈ۔19 کی فراہمی کو بھارت سرکار کی جانب سے ریاستوں اور مرکز کے زیرانتظام علاقوں کو موثر طریقے سے مختص کیا گیا ہے
اب تک 1764 آکسیجن کنسنٹریٹرس، 1760 آکسیجن سلینڈرس، 07 آکسیجن جنریشن پلانٹس، 450 وینٹی لیٹرس اور 1.35 لاکھ ریمڈیسیور کی شیشیاں فراہم کی گئی ہیں
نئی دہلی، 05 مئی
ملک میں گزشتہ کچھ ہفتوں سے کووڈ۔19 معاملوں کی تعداد میں غیرمعمولی اضافہ ہوا ہے۔ یومیہ معاملوں کی بہت زیادہ تعداد اور اموات میں اضافے کی وجہ سے متعدد ریاستوں اور مرکز کے زیرانتظام علاقوں کا بنیادی ڈھانچہ متاثرہ ہوا ہے۔ بھارت سرکار ریاستوں اور مرکز کے زیرانتظام علاقوں کے اشتراک سے کووڈ۔19 عالمی وبا کے خلاف لڑائی میں سب سے آگے ہے۔ اس اہم مرحلے کے دوران مختلف ذرائع اور اقدامات کے توسط سے ان کی کوششوں کو تقویت پہنچانے کیلئے تمام طرح کا تعاون وامداد فراہم کرنا حکومت کا مقصد ہے۔ وسودھیو کٹم بکم کے جذبے کی پیروی کرتے ہوئے عالمی برادری نے کووڈ۔19 وبا کے خلاف اجتماعی لڑائی میں بھارت سرکار کی کوششوں کی حمایت میں مدد کا ہاتھ بڑھایا ہے۔27 اپریل 2021 سے بھارت سرکار برطانیہ، آئرلینڈ، رومانیہ، روس، یواے ای، امریکہ، تائیوان، کویت، فرانس، تھائی لینڈ، جرمنی، ازبکستان،بیلجئم اور اٹلی وغیرہ سمیت مختلف ممالک سے کووڈ۔19 کے راحتی طبی سازوسامان کو بین الاقوامی عطیات کے طورپر موصول کررہی ہے۔
27 اپریل 2021 سے چار مئی 2021 تک مجموعی طورپر 1764 آکسیجن کنسنٹریٹرس، 1760 آکسیجن سلینڈرس، 07 آکسیجن جنریشن پلانٹس ، 450 وینٹی لیٹرس، 1.25 لاکھ سے زیادہ ریمڈیسور کی شیشیاں اور 1.20 فیویپیر اویرسٹرپس کی فراہمی کی گئی ہے۔
چار مئی 2021 کو موصول ہونے والی بڑی اشیاء درج ذیل ہیں:
- آکسیجن کنسٹریٹرس 
- وینٹی لیٹرس
- آکسیجن سلینڈرس
- آکسیجن جنریشن یونٹس/پلانٹس 
- ریمڈیسیور
- طبی سازوسامان ودیگر
چار مئی 2021 تک موصول ہونے والی تمام اشیاء ریاستوں اور اداروں کو مختص کردیا گیا ہے اور اس کا کافی حصہ فراہم کردیا گیا ہے۔ یہ ایک جاری عمل ہے۔
بھارت سرکار نے موصولہ امداد کو ریاستوں کو مختص کرنے کیلئے منظم طریقہ کار کو وضع کیا ہے تاکہ طبی اور دیگر راحتی اور امدادی سازوسامان کو موثر طریقے سے تقسیم کیا جاسکے۔
وزارت صحت نے 2 مئی 2021 سے ایک معیاری آپریٹنگ طریقہ کار وضع کیا ہے اور اس پر عمل درآمد کیا ہے۔ وزارت صحت میں ایک ڈیڈیکیٹڈ کوآرڈینیشن سیل تشکیل دیا گیا ہے تاکہ غیرملکی کووڈ امدادی سازوسامان کو بطور گرانڈ ، امداد اور عطیات موصول کرنے اور مختص کرنے کو مربوط کرسکیں۔ اس سیل نے 26 اپریل 2021 سے کام کرنا شروع کردیا ہے۔
صحت اور خاندانی بہبود کی وزارت کے ذریعہ ان تمام امدادی طبی سامان کو بنا وقت کے ضیاع کے پہلی قسط کے طور پر اب تک 38 علاقائی دیکھ بھال کے اداروں اور 31 ریاستوں کو مختص کیا جارہا ہے۔ اس میں بعض مخصوص معیارات جیسے ایکٹیو معاملات، شرح اموات کا معاملہ، مثبت شرحوں،ضرورت وغیرہ پر غور کیا گیا ہے ۔اس سے ان اداروں اور 31 ریاستوں / مرکز کے زیرانتظام علاقوں کے طبی انفراسٹرکچر کی تکمیل میں مدد ملے گی ، اور ان کی طبی انتظامی صلاحیتوں کو مضبوط کرکے اسپتال میں داخل کووڈ۔19 مریضوں کی فوری اور موثر طبی انتظام کو موثر بنانے میں تقویت ملے گی۔
کارگو کلیئرنس اور فراہمی میں متعلقہ ایجنسیوں کے ساتھ تال میل کے ذریعہ تاخیر کئے بغیر سہولت فراہم کی جاتی ہے۔ اگر ضرورت ہو تو فراہمی اور مزید تنصیبات کی بھی وزارت صحت کے ذریعہ مستقل بنیادوں پر نگرانی کی جارہی ہے۔
بھارتی چناؤ کمیشن
عام انتخابات ، 2019 ء کے پہلے مرحلے کے تحت ناگا لینڈ میں رائے دہندگی
ناگا لینڈ لوک سبھا حلقۂ انتخابات کے لئے 4 امیدواران میدان میں ہیں
انتخابات کے سہل انعقاد کے لئے 2227 پولنگ اسٹیشن قائم کئے جائیں گے
نئی دہلی، 8 اپریل / ناگا لیند میں عام انتخابات ، 2019 ء کے پہلے مرحلے کے تحت ووٹ ڈالے جائیں گے ۔ یہ انتخابات ناگا لینڈ  پارلیمانی حلقۂ انتخابات کے لئے 11 اپریل کو عمل میں آنے ہیں ۔ دستیاب اعداد و شمار کے مطابق ناگا لینڈ میں 1206287 رائے دہندگان ہیں ، جن میں 607859 افراد اور 598428 خواتین شامل ہیں ۔ پہلی مرتبہ ووٹ ڈالنے والوں کا عمر گروپ 18 سے 19 برس کا ہے اور ان کی تعداد 21180 ہے ۔
ناگا لینڈ پارلیمانی حلقۂ انتخابات کے لئے 4 امیدواران میدان میں ہیں ۔ ووٹنگ کے سہل انعقاد کے لئے 2227 پولنگ اسٹیشن قائم کئے گئے ہیں ۔ ریاست میں 98.36 فی صد افراد کے پاس الیکٹر فوٹو آڈینٹیٹی کارڈ  دستیاب ہیں ۔
ناگا لینڈ کے لئے انتخابات کا نوٹیفکیشن 18 مارچ کو جاری کیا گیا تھا ۔ نامزدگیاں داخل کرنے کی آخری تاریخ 25 مارچ تھی ۔ 26 مارچ کو ناموں کی جانچ پڑتال کی گئی ، جب کہ امیدواری واپس لینے کی آخری تاریخ 28 مارچ تھی ۔ ووٹوں کی گنتی 23 مئی ، 2019 ء کو عمل میں آئے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1803
(Visitor Counter : 44
محنت اور روزگار کی وزارت
لیبر اور روزگار کے مرکزی وزیر، جناب بھوپندر یادو نے آل انڈیا کوارٹرلی اسٹیبلشمنٹ پر مبنی روزگار سروے  کے حصہ، سہ ماہی روزگار کے سروے  کے چوتھے راؤنڈ  سے متعلق رپورٹ جاری کی
لیبر اور روزگار کے مرکزی وزیر، جناب بھوپندر یادو نے آل انڈیا کوارٹرلی اسٹیبلشمنٹ پر مبنی روزگار سروے  کے حصہ، سہ ماہی روزگار کے سروے  کے چوتھے راؤنڈ  سے متعلق رپورٹ جاری کی۔
لیبر بیورو نے نو  منتخب شعبوں کے منظم اور غیر منظم دونوں ہی حصوں میں ملازمتوں اور اداروں کے متعلقہ متغیرات کے بارے میں سہ ماہی تخمینہ فراہم کرنے کے لیے اے کیو ای ای ایس کی ذمہ داری لی ہے؛ یہی وہ غیر زرعی ادارے ہیں جن میں سب سے زیادہ روزگار پایا جاتا ہے۔ منتخب کیے گئے یہ نو شعبے ہیں- مینوفیکچرنگ، تعمیرات، تجارت، نقل و حمل، تعلیم، رہائش اور ریستوراں، آئی ٹی / بی پی او اور مالیاتی خدمات۔
آل انڈیا کوارٹرلی اسٹیبلشمنٹ پر مبنی روزگار سروے  کے دو حصے ہیں – اول، ’’سہ ماہی روزگار کا سروے ‘‘ اور دوئم، ’’ایریا فریم اسٹیبلشمنٹ سروے ‘‘۔ اول الذکر کا تعلق اُن اداروں سے ہے جہاں پر 10 یا اس سے زیادہ کارکنوں کو کام پر رکھا گیا ہے، جب کہ آخر الذکر کا تعلق ان اداروں سے ہے جہاں پر 9 یا اس سے کم کارکنوں کو روزگار دیا گیا ہے۔
اے کیو ای ای ایس کے حصہ کے طور پر کیو ای ایس اپریل 2021 میں شروع کیا گیا تھا، تاکہ معیشت کے منظم شعبہ میں روزگار اور متعلقہ متغیرات کے معاملے میں اہم معلومات جمع کی جا سکیں۔ ہر سہ ماہی میں تقریباً 12000 اداروں سے معلومات جمع کی جاتی ہیں۔ اپریل-جون، 2021 کے لیے اس قسم کی پہلی رپورٹ ستمبر 2021 میں جاری کی گئی تھی۔
چوتھی سہ ماہی کی رپورٹ جاری کرتے ہوئے مرکزی وزیر نے کہا کہ معیشت کے منتخب شعبوں میں روزگار کے رجحان میں اضافہ دیکھنے کو مل رہا ہے۔ تیسری سہ ماہی  کا تخمینی روزگار جو کہ 3.14 کروڑ تھا وہ چوتھی سہ ماہی  میں بڑھ کر 3.18 کروڑ ہو گیا ہے۔ قابل ذکر ہے کہ چھٹویں اقتصادی مردم شماری  میں مجموعی طور پر ان 9 منتخب شعبوں کا کل روزگار 2.37 کروڑ بتایا گیا تھا۔
سہ ماہی روزگار کے سروے کی رپورٹ ڈیمانڈ سائڈ سروے کے ساتھ ساتھ سپلائی سائڈ سروے بھی ہے، یعنی پیریاڈک لیبر فورس سروے  ملک میں روزگار سے متعلق ڈیٹا کے فرق کو ختم کرے گا۔
چوتھی سہ ماہی کے روزگار سروے کی رپورٹ کے کلیدی نکات درج ذیل ہیں:
- تیری سہ ماہی کے کل 3.14 کروڑ کے مقابلے، چوتھے راؤنڈ کے دوران 5.31 لاکھ اداروں میں تخمینی طور پر کل 3.18 کروڑ کارکن کام کر رہے تھے۔
- کارکنوں کی تعداد کا سب سے زیادہ فیصد مینوفیکچرنگ شعبے میں ہے ، اس کے بعد 21.7 فیصد کے ساتھ تعلیمی شعبہ ہے، پھر 12 فیصد کے ساتھ آئی ٹی/بی پی او سیکٹر اور 10.6 فیصد کے ساتھ صحت کا شعبہ ہے۔
- اداروں کے سائز  پر اگر نظر دوڑائی جائے، تو تقریباً 80 فیصد اداروں میں 10 سے 99 کارکن کام کرتے ہیں۔ اگر ہم خود کو 10 یا اس سے زیادہ کارکنوں والے اداروں تک محدود کریں، تو یہ تعداد بڑھ کر 88 فیصد ہو جاتی ہے۔ تقریباً 12 فیصد اداروں میں 10 سے کم کارکن کام کرتے ہیں۔
- صرف 1.4 فیصد ادارے ایسے ہیں جہاں کم از کم 500 کارکن ہیں۔ اس قسم کے بڑے ادارے زیادہ تر آئی ٹی/ بی پی او سیکٹر اور صحت کے شعبے میں ہیں۔
- خواتین کارکنوں کی شرکت تیسری سہ ماہی میں 31.6 فیصد بتائی گئی تھی، جس میں معمولی اضافہ ہوا ہے اور چوتھی سہ ماہی میں ان کی یہ تعداد 31.8 فیصد ہو چکی ہے۔ تاہم، صحت کے شعبے میں خواتین کارکنوں کی تعداد تقریباً 52 فیصد ہے، تعلیمی شعبہ میں 44 فیصد، مالیاتی خدمات میں 41 فیصد اور آئی ٹی / بی پی او سیکٹر میں 36 فیصد ہے۔ قابل ذکر ہے کہ مالیاتی خدمات میں، ذاتی طور پر با روزگار افراد کے درمیان مردوں کے مقابلے عورتوں کی تعداد زیادہ ہے۔
نائب صدر جمہوریہ ہند کا سکریٹریٹ
نائب صدر نے آج دوپہر کے کھانے پر صدر جمہوریہ کووند کی میزبانی کی
نائب صدر نے کہا کہ صدر جمہوریہ نے اپنے وسیع وژن اور دلکش سادگی سے ادارہ کے وقار میں اضافہ کیا ہے
نائب صدر، جناب ایم وینکیا نائیڈو نے آج نئی دہلی میں واقع اُپ راشٹرپتی نواس میں دوپہر کے کھانے پر صدر جمہوریہ جناب رام ناتھ کووند اور ان کے اہل خانہ کی میزبانی کی۔
جناب کووند کی آگے کی خوشیوں سے بھری اور صحت مند زندگی کے لیے دعا کرتے ہوئے، جناب نائیڈو نے کہا کہ صدر جمہوریہ نے اپنے وسیع وژن اور دلکش سادگی کے ذریعے اس ادارہ کے وقار میں اضافہ کیا ہے۔ گزشتہ پانچ سالوں کی کئی خوشگوار یادوں کو یاد کرتے ہوئے، نائب صدر نے کہا کہ صدر کووند کے ساتھ ملک کی ترقی کے لیے کام کرنا ان کے لیے ایک شاندار تجربہ رہا ہے۔
اسٹیل کی وزارت
دھرمیندر پردھان نے راجھرا میں کچی دھات کے یونٹ کے لئے سنگ بنیاد رکھا
نئی دہلی،21؍فروری،اسٹیل ، پیٹرولیم اور قدرتی گیس کے مرکزی وزیر جناب دھرمیندر پردھان نے آج بھلائی کے اپنے دورے کے دوسرے دن بھلائی اسٹیل پلانٹ کی راجھرا کانوں کا دورہ کیا۔ ان کے ساتھ اسٹیل اتھارٹی آف انڈیا لمیٹڈ  کے چیئر مین جناب انل کمار چودھری اور سیل اور بی ایس پی کے سینئر عہدیدار بھی موجود تھے۔
وزیر موصوف نے راجھرا کے احاطے میں کچی دھات سے فیضیابی کے پلانٹ کے لئے سنگ بنیاد رکھا، جو پلانٹ کو سپلائی کئے جانے والے معیاری لوہے کی کچی دھات کی سپلائی میں اضافہ کرے گا۔ انہوں نے راجھرا میں مختلف کانوں کا دورہ کیا اور کان کنی کے لئے تکنیکی عمل کا مشاہدہ کیا۔ انہوں نے راجھرا میں سپتاگری پارک میں پودا بھی لگایا۔
جناب پردھان نے بی ایس پی کے قبائلی طلباء کے ہوسٹل میں قبائلی طلباء سے ملاقات کی اور ان کے ساتھ گفتگو کی۔ انہوں نے سیل – بی ایس پی کی سرپرستی میں نرسنگ کے 20 طلباء سے بھی ملاقات کی۔ بی ایس پی کی سی ایس آر کی سرگرمیوں کے تحت ہر سال روگھاٹ اور راجھرا کے قبائلی خطے کی 20 لڑکیوں کو نرس کی تربیت دی جاتی ہے۔ یہ بات قابل ذکر ہے کہ ان قبائلی طلباء کو مفت تعلیم ، رہائش اور خوراک فراہم کی جاتی ہے۔
وزیر موصوف نے پلانٹ اور ڈی اے وی کے ذریعے انتاگڑھ خطے میں چلائے جانے والے ایک انگلش میڈیم اسکول کے طلباء اور ٹیچروں سے بھی ملاقات کی۔ اس کے علاوہ انہوں نے راجھرا میں پلانٹ کے ذریعے بی ایس پی کی سی ایس آر سرگرمیوں کے تحت لگائی گئی ایک نمائش کا بھی مشاہدہ کیا اور آس پاس کے روگھاٹ کے علاقوں کو بھی دیکھا۔ جناب پردھان نے کانوں میں جاری سی ایس آر کی سرگرمیوں کا جائزہ لیا اور کانوں میں ورکروں کی یونین کے نمائندوں کے ساتھ تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-878
(Visitor Counter : 65
شمال مشرقی ریاستوں کی ترقی کی وزارت
شمال مشرقی خطے کی خصوصی بنیادی ڈھانچے کی ترقیاتی اسکیم کے تحت منصوبوں کی صورت حال
منظوری اور فنڈنگ کے لیے شمال مشرقی خطے کی خصوصی بنیادی ڈھانچے کی ترقیاتی اسکیم  کے تحت پروجیکٹوں کا انتخاب متعلقہ ریاستی حکومت کی جانب سے مناسب ترجیح پر مبنی ہے۔ اس کے بعد شمال مشرقی خطے کی ترقی کی وزارت میں ان پر بین وزارتی کمیٹی  کی سفارش کی بنیاد پر این ای ایس آئی ڈی ایس کے تحت منظوری کے لیے غور کیا جاتا ہے۔ نتیجتاً سابقہ رہ نما خطوط اور مطلوبہ رسمی کارروائیوں کے مطابق منتخب/منظور شدہ پروجیکٹوں کے لیے فنڈز جاری کیے جاتے ہیں، دیگر باتوں کے ساتھ ساتھ پچھلی قسط کا استعمال وغیرہ۔ 15.12.2017 سے اس کے وجود میں آنے کے بعد این ای ایس آئی ڈی ایس کے تحت پروجیکٹ کی منظوری مالی سال 2018-19 میں شروع ہوئی۔ اس کے بعد سے 21.03.2022 تک این ای ایس آئی ڈی ایس کے تحت شمال مشرقی ریاستوں میں 2589.14 کروڑ روپے مالیت کے 112 پروجیکٹوں کو منظوری دی گئی ہے جو فی الحال عمل درآمد کے مختلف مراحل میں ہیں۔ این ای ایس آئی ڈی ایس کے تحت جاری کردہ فنڈز کی سال وار اور پروجیکٹ وار تفصیلات ضمیمہ میں ہیں۔
این ای ایس آئی ڈی ایس کے تحت وزارت کی جانب سے جاری کردہ فنڈز کے سلسلے میں استعمال کے سرٹیفکیٹ مالی سال کے ختم ہونے کے بارہ ماہ کے اندر متعلقہ ریاستی حکومتوں کو پیش کرنے ہوں گے جس میں فنڈز جاری کیے جاتے ہیں۔ این ای ایس آئی ڈی ایس کے تحت 21.03.2022 تک 1514.48 کروڑ روپے کے فنڈز جاری کیے گئے ہیں۔ اس کے مقابلے میں 657.26 کروڑ روپے کا استعمال سرٹیفکیٹ 31.03.2022 تک واجب الادا ہوگا جس میں سے متعلقہ ریاستی حکومتوں سے 21.03.2022 تک 588.54 کروڑ روپے  کے استعمال کے سرٹیفکیٹ موصول ہوئے ہیں۔
ضمیمہ دیکھنے کے لیے یہاں کلک کریں
یہ اطلاع شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں دی۔
بھارت کا مسابقتی کمیشن
سی سی آئی نے، سری کلاہستی پائپس لمیٹڈ  کو، الیکٹرو اسٹیل کاسٹنگس لمیٹڈ  کےساتھ اور اس میں شامل کرنے کی تجویز کو منظوری دے دی ہے
نئی دہلی،01 دسمبر 2020 ہندوستان کے کمپٹیشن کمیشن  نے کمپٹیشن قانون 2002 کی دفعہ 31  کے تحت سری کلاہستی پائپس لمیٹڈ  کو الیکٹرو اسٹیل کاسٹنگس لمیٹڈ  کےساتھ اور اس میں شامل کرنے کی تجویز کو آج منظوری دے دی ۔
ای سی ایل ہندوستان میں ایک عوامی طورپر لسٹ میں شامل کمپنی ہے اور الیکٹرو اسٹیل گروپ آف کمپنیز کی ایک ہولڈنگ کمپنی ہے۔ بنیادی طور پر یہ لچک دار لوہے کے پائپ ، لکچدار لوہے کی فٹنگس اور کاسٹ آئرن کے پائپ کی مینوفیکچرنگ اور فراہمی کے کاروبار میں مصروف ہے۔
ایس پی ایل ہندوستان میں عوامی طور پر فہرست میں شامل ایک کمپنی ہے اور الیکٹرواسٹیل گروپ کا ایک حصہ بھی ہے۔ یہ ڈکٹائل لوہے کے پائپوں کی مینوفیکچرنگ اورفراہمی کے کاروبار میں مصروف ہیں۔
یہ مجوزہ یکسانیت ایس پی ایل کا ای سی ایل کے ساتھ اور اس میں شامل ہونا ہے جو کہ انضمام کی اسکیم کے مطابق ہے جیسا کہ شامل ہونے کے بعد ، ایس پی ایل تحلیل ہوجائے گی اور ای سی ایل باقی رہنے والی کمپنی بن جائے گی۔
سی سی آئی کا تفصیلی آرڈرجلد جاری کیا جائے گا۔
۔۔۔۔۔۔۔۔۔۔۔۔۔۔۔۔۔۔

U-7703
(Visitor Counter : 107
وزارت دفاع
غوطہ خوری کی تربیتی مشق کی تکمیل پر
آئی این ایس نیریکشک ٹرنکومالی سے روانہ
ہندوستانی بحریہ کا ڈائیونگ سپورٹ اور سب میرین ریسکیو ویسل، آئی این ایس نیریکشک سری لنکا بحریہ کے ساتھ ایک ہفتہ طویل غوطہ خوری کی تربیتی مشق کے بعد 21 ستمبر 23 کو ٹرینکومالی سے روانہ ہوا۔ دونوں بحری افواج کی غوطہ خور ٹیموں نے وسیع بندرگاہ کے ساتھ ساتھ سمندری غوطہ خوری کا کام انجام دیا۔ اس کے علاوہ، جہاز کے عملے اور ایس ایل این کے عملے کے درمیان باہمی دلچسپی کے مختلف پہلوؤں پر اہلکاروں کی کراس ٹریننگ سمیت متعدد تعاملات وقوع پذیر ہوئے ۔ جونیئر کمانڈ اینڈ اسٹاف کالج، ٹرنکومالی کے افسران نے جہاز کا دورہ کیا جنہیں جہاز کی مکمل غوطہ خوری کی صلاحیت کے بارے میں بریفنگ دی گئی۔
ایسٹرن نیول ایریا کے کمانڈر ریئر ایڈمرل پی ایس ڈی سلوا نے جہاز کا دورہ کیا اور ایس ایل این غوطہ خوروں کی تربیت کے لیے ہندوستانی بحریہ کے تعاون کو سراہا۔ انہوں نے دونوں بحری افواج کے درمیان بہترین طرز عمل اور پیشہ ورانہ مہارت کے تبادلے کی ضرورت پر بھی زور دیا۔
تربیتی سرگرمیوں کے علاوہ، ترنکومالی میں پسماندہ بچوں کے ایک اسکول میں سماجی رابطے کی سرگرمی کا انعقاد کیا گیا۔ ساحلی صفائی کے عالمی دن کے موقع پر ڈچ بیچ پر ایک مشترکہ ساحلی صفائی مہم کا آغاز کیا گیا۔
اتحاد اور تندرستی کے اظہار کے لیے سری لنکا کی بحریہ کے اہلکاروں کے ساتھ مشترکہ یوگا سیشن اور دوستانہ باسکٹ بال میچ کا انعقاد کیا گیا۔
جہاز زائرین کے لیے کھلا تھا اور 1500 سے زائد اہلکاروں نے جہاز کا دورہ کیا۔
جہاز کے دورے سے دونوں بحری افواج کے درمیان مضبوط تعلقات کو مزید تقویت ملی ہے۔
پیٹرولیم اور قدرتی گیس کی وزارت
ایتھنول کی ملاوٹ میں ایتھنول سپلائی کے سال 14-2013 کے دوران 1.53 فیصد سے بہتر کر کے ایتھنول سپلائی کے سال 21-2020 کے دوران 7.93 فیصد کر دی گئی ہے
پنے شہر میں ای - 100 پائلٹ پروجیکٹ کی شروعات
نئی دہلی،19 جولائی ،2021 / 5 جون 2021 کو سرکاری شعبے کی تیل مارکیٹنگ کمپنیوں  نے پنے شہر میں ای - 100 پائلٹ پروجیکٹ شروع کیے ہیں۔ ایندھن کے متبادل کو فروغ دینے اور ای – 100 ایندھن کی فروخت کو آسان بنانے کے نظریے سے ایم او پی اینڈ این جی نے بمطابق اپنے ایک حکم مورخہ 22 مارچ ، 2021 نے موٹر اسپرٹ اور تیز رفتار والے ڈیزل سے متعلق حکم 2005 میں ترمیم کی ہے۔ اس ترمیم کے تحت اکا دکا ایندھن یا موٹر اسپریٹ کے ساتھ ملانے کے لیے کسی تیل کمپنی کی طرف سے بایو ایتھنول کی راست فروخت کی اجازت دی گئی ہے۔
بایو ایندھن 2018 سے متعلق نوٹیفائڈ قومی پالیسی میں 2030 تک پیٹرول میں 20 فیصد ایتھنول ملانے کا ایک نشانہ فراہم کیا گیا ہے۔ حکومت نے 2014 سے بہت سے سپلائی اور مانگ کے سلسلے میں اقدامات کیے ہیں جس سے ایتھنول سپلائی کے سال 14 -2013 کے دوران 1.53 فیصد سے 21-2020 کے رواں سال کے دوران 12 جولائی 2021 کو 7.93 فیصد تک ایتھنول ملانے میں بہتری ہوسکی ہے۔
یہ معلومات پیٹرولیم اور قدرتی گیس کے وزیر مملکت جناب رامیسور تیلی نے لوک سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6707U –
(Visitor Counter : 121
پنچایتی راج کی وزارت
تپ دق کے خاتمے کے لئے پنچایتی راج کی وزارت اورصحت اورخاندانی بہبود کی وزارت کے تپ دق سے متعلق مرکزی ڈویژن کے درمیان مفاہمت نامہ پردستخط کئے گئے
اس مفاہمت نامے کی بدولت 2025تک بھارت میں تپ دق کے خاتمے سے متعلق وزیراعظم کے ایک بڑے ہدف کوحاصل کرنے میں مدد ملے گی
پنچایتی راج کی وزارت  اور صحت اورخاندانی بہبود کی وزارت  کے تپ دق سے متعلق مرکزی ڈویژن کے درمیان آج یہاں ایک مفاہمتی عرضداشت  پردستخط کئے گئے ۔ اس مفاہمت نامہ پرپنچایتی راج کی وزارت کی جانب سے اقتصادی صلاح کار، جناب  بجییا کماربہیرا اورصحت اورخاندانی بہبود کی وزارت کی جانب سے این ٹی ای پی کے جوائنٹ سکریٹری جناب ڈاکٹرپی اشوک بابو نے پنچایتی راج کی وزارت اورصحت اورخاندانی بہبود کی وزارت کے عہدیداروں کی موجودگی میں دستخط کئے ۔ اس مفاہمت نامہ سے بین وزارتی تال میل اوراشتراک اورکلیدی ساجھیداری قائم ہوگی ۔ اس کا مقصد سال 2025تک بھارت میں تپ دق کابالکل خاتمہ کردینے سے متعلق وزیراعظم کے ایک بڑے ہدف کو حاصل کرنا ہے ۔
جناب  پی اشوک بابونے کہاکہ اس مفاہمت نامہ  کی بدولت بنیادی سطح پرمربوط اورتال میل پرمبنی کوششوں کی راہ ہموارہوجانے کا امکان ہے تاکہ تپ دق سے متعلق بدنامی کے داغ اورتفریق کو ختم کرنے اورپنچایتی راج اداروں  /دیہی مقامی اداروں کے ملک گیرنیٹ ورک کے وسیع امکانات کو بروئے کارلاکر،سال 2025تک بھارت میں تپ دق کے خاتمے کی خاطر دیہی علاقوں میں عوامی بیداری پیداکی جاسکے ۔ یہ مفاہمت نامہ تپ دق سے مبرا بھارت مہم کے مقصد اورہدف کی حصولیابی میں ایک سنگ میل کے طورپرکام کرے گا۔
اس موقع پراظہار خیال کرتے ہوئے جناب  بیجییا کماربیہیرا نے کہاکہ پنچایتی راج کی وزارت نے دیہی علاقوں میں ‘‘ ٹی بی ہارے گا –دیش جیتے گا’’ مہم کو آگے لے جانے کی غرض سے صحت اورخاندانی بہبود کی وزارت کے ساتھ ہاتھ ملالیاہے ۔ 2025تک تپ دق کے خاتمے سے متعلق ہدف کی حصولیابی کونشانہ بنایاگیاہے ۔ انھوں نے پی آرآئیز کے توسط سے دیہی بھارت کے کونے کونے میں اس کاز کے لئے کام کرنے کا یقین دلایا۔
ڈاکٹربیہیرا نے امید ظاہرکی کہ پنچایتی راج کی وزارت اور صحت اورخاندانی بہبود کی وزارت کے درمیان یہ بین وزارتی تعاون اوراشترک ، پنچایتوں /گاؤوں کی صحت ، صفائی ستھرائی اورتغذیہ بخش خوراک سے متعلق کمیٹی  کی سرگرم شمولیت کے ساتھ زمینی اور بنیادی سطح پربیداری پیداکرنے پرتوجہ مرکوز کرے گا۔ اورآخرکارسال 2025تک بھارت سے تپ دق کا بالکل خاتمہ کردینے کی جانب مختلف النوع ممکنہ تعاون پرمبنی سرگرمیوں کی معاونت بھی کرے گا۔
وزیراعظم جناب نریندرمودی نے ،اقوام متحدہ کے ایس ڈی جیز کے ذریعہ طے شدہ اہداف سے بھی پانچ سال قبل ، سال 2025تک بھارت میں تپ دق کے خاتمے کے مقصد سے تپ دق سے مبرابھارت مہم کا آغاز کیا تھا۔ یہ ایک ایسا عزم ہے کہ جس سے بھارت میں اس بیماری سے لڑنے سے متعلق وزیراعظم کے عزم مصمم کا عندیہ ملتاہے ۔ دنیا میں تپ دق کے سب سے زیادہ مریض بھارت میں ہیں ۔اس مفاہمت نامہ کا خاص مقصد ، تپ دق سے مبرا بھارت کی جانب ایک کثیرشعبہ جاتی اور تیز تر تدارکی کارروائی کی غرض سے حکومت ہند کی سبھی وزارتوں میں پالیسی ، پروگرام اور عمل آوری کی سطحوں پرباہم ہم آہنگی پیداکرنا ہے ۔
صحت اور خاندانی بہبود کی وزارت نے سال 2025 تک ملک سے تپ دق کے خاتمہ کی غرض سے ایک نیشنل اسٹراٹیجک پلان  تیارکیاہے ۔ بین وزارتی اشتراک کے ذریعہ ، صحت اورخاندانی بہبود کی وزارت ، مختلف وزارتوں کے توسط سے مزدوروں ، کان کنی کاکام کرنے والے کان کنوں ، نقل مکانی کرنے والوں ، قبائلی آبادی ، خواتین اوربچوں جیسی آبادی تک پہنچنا چاہتی ہے ۔
وزارتِ تعلیم
ایچ آر ڈی کے مرکزی وزیر رمیش پوکھریال نشنک نے نئی دلّی میں ویب پورٹل "یُکتی " لانچ کیا
پورٹل کا مقصد ایم ایچ آر ڈی کی کوششوں اور اقدامات کی نگرانی اور ریکارڈ کرنا ہے ، جو کووڈ – 19 کے پیشِ نظر اٹھائے گئے ہیں : رمیش پوکھریال نشنک
نئی دلّی ، 12 اپریل / انسانی وسائل کے فروغ کے مرکزی وزیر رمیش پوکھریال نشنک نے آج نئی دلّی میں ویب پورٹل " یُکتی "  کو لانچ کیا ۔ یہ ایک منفرد پورٹل اور ڈیش بورڈ ہے ، جس کا مقصد ایم ایچ آر ڈی کی کوششوں اور اقدامات کی نگرانی اور ریکارڈ کرنا ہے ۔ اس پورٹل کے ذریعے کووڈ – 19 کے چیلنج کے مختلف پہلوؤں کا ایک جامع طریقے سے احاطہ کرنا ہے ۔
اس موقع پر اظہارِ خیال کرتے ہوئے مرکزی وزیر نے کہا کہ کووڈ – 19 کے خطرے کے پیش نظر ہمارا بنیادی مقصد اپنی تعلیمی برادری کو جسمانی اور ذہنی دونوں طور پرصحت مند رکھنا ہے اور آموز کاروں کے لئے آموزش کا اعلیٰ معیاری ماحول قائم رکھنا ہے ۔ یہ پورٹل ، اس مشکل وقت میں ، اس مقصد کو حاصل کرنے کی ایک اہم کوشش ہے ۔
جناب پوکھریال نے مطلع کیا کہ یہ پورٹل تعلیم ، کووڈ – 19 سے متعلق تحقیق ، اداروں کے ذریعے سماجی اقدامات اور طلباء کی بہتری کے لئے کئے گئے اقدامات سمیت مختلف اداروں کے ذریعے کئے گئے اقدامات اور کوششوں کا احاطہ کرے گا ۔ یہ پورٹل سماجی سطح پر تعلیمی خدمات کی معیاری اور مقداری پیمانوں پر موثر ترسیل کا احاطہ کرے گا ۔ انہوں نے کہا کہ پورٹل مختلف اداروں کو کئی چیلنجوں سے نمٹنے کے لئے حکمت عملی میں ساجھے داری کرنے کا بھی موقع دے گا ، جو کووڈ – 19 کی غیر معمولی صورت حال سے پیدا ہوئے ہیں اور دیگر مستقبل کے اقدامات کا بھی احاطہ کرے گا ۔ ایچ آر ڈی کے وزیر نے امید ظاہر کی کہ یہ پورٹل بہتر منصوبہ بندی کے لئے معلومات فراہم کرے گا اور ایم ایچ آر ڈی کو آنے والے 6 مہینوں تک اپنی سرگرمیوں کی موثر نگرانی میں مدد کرے گا ۔
جناب نشنک نے کہا کہ یہ پورٹل ایچ آر ڈی کی وزارت اور اداروں کے درمیان دونوں جانب سے مواصلات کا ذریعہ فراہم کرے گا تاکہ وزارت ، اداروں کو ضروری امدادی نظام فراہم کر سکے ۔ انہوں نے کہا کہ ہمیں اعتماد ہے کہ یہ پورٹل طلباء کے فروغ کی پالیسیوں ، پلیسمنٹ سے متعلق چیلنجوں اور اس چیلنج بھرے وقت میں طلباء کی جسمانی اور ذہنی فلاح و بہبود سے متعلق اہم امور میں مدد کرے گا ۔ ویب پورٹل " یُکتی " اپنے نام کی طرح مفید ثابت ہو گا اور تمام فریقوں ، ہمارے ملک کے شہریوں کے لئے تحقیق کو آگے بڑھانے میں زبردست مدد گار ثابت ہو گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1650
(